Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9323

19. FEJEZET - ICAO TARTÓZKODÁSI HELYZET KÖVETŐ TÉRKÉP 19.1 Rendeltetése A térkép rendeltetése a tervezett útvonal tartásának érdekében eszközül szolgálni a légijármű repülés közbeni tartózkodási helyének különféle helymeghatározási mód és a számított helyzet-navigáció révén történő folyamatos rögzítéséhez. 19.2 Alkalmazási rendelkezések Ajánlás. - A térkép, az 1.3.2 pontban leírt módon, kiadható a nemzetközi polgári repülés által használt óceánok feletti illetve a kis település-sűrűségű területek felett haladó fő légi-útvonalakról. Megjegyzés. - A Tartózkodási Helyzet Követő Térképet nem szükséges elkészíteni az olyan területekről, amelyekről az "ICAO Útvonal Térkép" rendelkezésre áll. 19.3 Fedésterület és méretarány 19.3.1 Ajánlás. - Ha megoldható, akkor egyetlen térképlap tartalmazza az adott körzet főbb légiútvonalait és a kapcsolódó közel körzeteket. 19.3.2 Ajánlás. - A méretarányt az ábrázolandó terület nagysága szabja meg. 2007/70/II. szám Megjegyzés. - A méretarány általában az 1 : 3 000 000-tól, az 1 : 7 500 000-ig terjedő tartományban legyen. 19.4 Formátum Ajánlás. - A térképlap olyan méretű legyen, hogy a navigátor asztalán használható legyen. 19.5 Vetület 19.5.1 Ajánlás. - Szögtartó vetületet kell alkalmazni, amelyen az egyenes vonal megközelítőleg azonos a nagykörrel. 19.5.2 A szélességi és hosszúsági köröket fel kell feltüntetni. 19.5.2.1 Ajánlás. - A fokhálózati térközök megválasztása a tartózkodási hely rövid időn belüli és könnyen elvégezhető pontos felrajzolását tegye lehetővé. 19.5.2.2 A fokbeosztás vonalait elegendő számú szélességi/hosszúsági kör mentén egyenlő térközökkel kell feltüntetni. A térköz megválasztása -a méret aránytól függetlenül- olyan legyen, hogy a pontos helymeghatározáshoz szükséges interpolálást a lehető legkevesebbszer kelljen végezni. 19.5.2.3 Ajánlás. - A szélességi és hosszúsági köröket úgy kell számozni, hogy egy szám legalább 15 cm-enként (6 hüvelyk) egyszer szerepeljen a térképen. 19.5.2.4 Ha a magasabb szélességi körökön fekvő területeket ábrázoló térképen navigációs rácshálót tüntetnek fel, akkor a hálózatnak a Greenwich-i meridiánnal, vagy anti meridiánnal párhuzamos vonalakat kell tartalmaznia. 19.6 Azonosítás Minden térképlapot a térképsorozat nevével és egy számmal kell ellátni. 19.7 Kultúr környezet és tereprajz 19.7.1 A térképen minden vízfelület, nagyobb tó és folyó elnagyolt partvonalát ábrázolni kell. 19.7.2 A légi-navigáció számára veszélyes, kiválasztott terepjellegzetességek magasságát fel kell tüntetni. 19.7.3 Ajánlás. - A különösen veszélyes, vagy feltűnő domborzati jellegzetességeket ki kell hangsúlyozni. Megjegyzés. - A nagyvárosok és városok feltüntethetők. 19.8 Mágneses eltérés 19.8.1 Az izogon vonalakat, illetve a magasabb szélességi körökön fekvő területek esetében az izogriv vonalakat, vagy mindkettőt, a térkép teljes egészén azonos térközökkel kell feltüntetni. A fokhálózati térközök megválasztása -a méretaránytól függetlenül- az interpolálás szükségességét csökkentse a minimumra. 19.8.2 Az izogon információ dátumát meg kell adni. 2007/70/II. szám 19.9 Légiforgalmi adatok 19.9.1 A következő légiforgalmi adatokat kell feltüntetni: 1) a nemzetközi kereskedelmi légi-szállítás által rendszeresen használt repülőterek és nevük; 2) a helymeghatározást elősegítő kiválasztott rádió-navigációs berendezések és neveik, azonosítóik; 3) a nagy távolságú navigáció elektronikus berendezéseinek hálózata, szükség szerint; 4) repülés tájékoztató körzetek, irányítói és repülőtér irányítói körzet határok, amelyek a térkép céljának megfelelően szükségesek; 5) a térkép rendeltetési céljához kijelölt jelentőpontok; 6) óceáni állomás-hajók. Megjegyzés. - Egyéb légiforgalmi adatok is feltüntethetők, feltéve, hogy azok nem rontják az elengedhetetlenül szükséges információk olvashatóságát. 19.9.2 Ajánlás. - Ahol egyéb navigációs berendezések nincsenek, ott a légi-navigáció számára hasznos légiforgalmi földi és tengerhajózási fényeket a térképen fel kell tüntetni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes